# Πωλ Άνκα

| Πωλ Άνκα |
| --- |
|  |
| Γενικές πληροφορίες |
| Όνομα στη μητρική γλώσσα | Paul Albert Anka (Αγγλικά)  |
| Γέννηση | 30  Ιουλίου 1941 Οττάβα |
| Κατοικία | Οττάβα |
| Χώρα πολιτογράφησης | Ηνωμένες Πολιτείες Αμερικής (από 1990) Καναδάς |
| Εκπαίδευση και γλώσσες |
| Μητρική γλώσσα | Αγγλικά |
| Ομιλούμενες γλώσσες | Αγγλικά |
| Σπουδές | Fisher Park High School |
| Πληροφορίες ασχολίας |
| Ιδιότητα | ηθοποιός ηθοποιός ταινιών τραγουδιστής-τραγουδοποιός τραγουδιστής συνθέτης μουσικός τραγουδοποιός |
| Περίοδος ακμής | 1955 |
| Οικογένεια |
| Σύζυγος | Άννα Άνκα (2008–2010) |
| Τέκνα | Αμάντα Άνκα Άνθεα Άνκα |
| Αξιώματα και βραβεύσεις |
| Βραβεύσεις | Αξιωματικός του Τάγματος του Καναδά βραβείο Τζούνο για τον τραγουδοποιό της χρονιάς (1975) Canadian Music Hall of Fame (1980) Λεωφόρος της Δόξας στον Καναδά (2005) Ιππότης του Τάγματος των Τεχνών και των Γραμμάτων (1991) βραβείο Τζόνι Μέρσερ (2008) Αστέρι στη Λεωφόρο της Δόξας του Χόλιγουντ (26  Σεπτεμβρίου 1984) βραβείο Μεγάλων Μεταναστών (2010) |
| Ιστότοπος |
| www.paulanka.com |
|  Σχετικά πολυμέσα |
|

O **ΠολΆλμπερτ Άνκα** (αγγλ.:*Paul Albert Anka*, γενν. 30 Ιουλίου 1941) είναι Καναδοαμερικανός τραγουδιστής, τραγουδοποιός και ηθοποιός. Έγινε παγκόσμια διάσημος χάρη στις επιτυχίες του όπως "Diana", "Lonely Boy", "Put Your Head on My Shoulder", “You Are My Destiny" και "(You're) Having My Baby". Επίσης έγραψε το μουσικό θέμα του *The Tonight Show με πρωταγωνιστή τον Τζόνι Κάρσον* και μία από τις μεγαλύτερες επιτυχίες του Τομ Τζόουνς, το "She's a Lady". Στίχους του τραγούδησαν οι Κλοντ Φρανσουά και Ζακ Ρεβό όπως και τους στίχους του "My Way" , ενώ είχε αγοράσει τα δικαιώματα του γαλλικού τραγουδιού. Το τραγούδησε ο Φρανκ Σινάτρα και έγινε σήμα κατατεθέν του, αλλά το τραγούδησαν και άλλοι καλλιτέχνες, μεταξύ των οποίων ο Έλβις Πρίσλεϊ.

Συνέγραψε τρία τραγούδια με τον Μάικλ Τζάκσον, τα "This Is It" (με αρχικό τίτλο "I Never Heard"), "Love Never Felt So Good" και "Don't Matter to Me", τα οποία έγιναν επιτυχίες όταν κυκλοφόρησαν μετά το θάνατο του Τζάκσον, το 2009, το 2014 και το 2018, αντίστοιχα.

## Πρώτα χρόνια

Ο Πολ Αλμπέρ Άνκα γεννήθηκε στην Οττάβα του Οντάριο, από τη Καμέλια (το γένος Τάνις) και τον Ανδρέα Εμίλ "Άντυ" Άνκα τον πρεσβύτερο, ο οποίος διατηρούσε ένα εστιατόριο με την ονομασία Locanda. Σύμφωνα με την αυτοβιογραφία του Άνκα, *My Way*, και οι δύο γονείς του ήταν Λιβανέζοι χριστιανοί στην καταγωγή· ωστόσο, αναφέρει επίσης στην αυτοβιογραφία του ότι οι πρόγονοί του κατάγονταν από τη Μπαμπ Τούμα, στη Συρία. Ο πατέρας του ήρθε στον Καναδά από τη Δαμασκό της Συρίας, και η μητέρα του ήταν μετανάστρια από τον Λίβανο. Η μητέρα του πέθανε όταν ήταν 18 ετών.

Ο Άνκα τραγουδούσε με τη χορωδία του Καθεδρικού Ναού του Αγίου Ηλία της Αντιοχειανής Ορθοδόξου Εκκλησίας υπό τη διεύθυνση του Φρέντερικ Κάραμ, με τον οποίο σπούδασε θεωρία της μουσικής. Φοίτησε στο Λύκειο Φίσερ Παρκ, όπου ήταν μέλος ενός φωνητικού τρίο με το όνομα Bobby Soxers.

## Καριέρα

### Πρώιμη επιτυχία

Ο Άνκα στο Gröna Lund στη Στοκχόλμη, το 1959
Ο Άνκα ηχογράφησε το πρώτο του σινγκλ, "I Confess", όταν ήταν 14 ετών. Το 1956, με 100 δολάρια που του έδωσε ο θείος του, πήγε στη Νέα Υόρκη, όπου έκανε οντισιόν για τον Ντον Κόστα στην ABC Records, τραγουδώντας κάτι που ευρέως θεωρήθηκε πως ήταν ένα ερωτικό στιχάκι που είχε γράψει για μια πρώην μπέιμπι σίτερ. Σε συνέντευξή του με την Τέρι Γκρος του NPR το 2005, δήλωσε ότι ήταν για ένα κορίτσι από την εκκλησία του που σχεδόν δεν γνώριζε. Το τραγούδι που προέκυψε, "Diana", έφερε στον Άνκα τη φήμη καθώς έφτασε στο Νο. 1 στα καναδικά και αμερικανικά μουσικά charts. Το "Diana" είναι ένα από τα πιο εμπορικά επιτυχημένα σινγκλ όλων των εποχών από Καναδό καλλιτέχνη. Ακολούθησαν τέσσερα τραγούδια που μπήκαν στο Top 20 το 1958, μεταξύ των οποίων τα "It's Time to Cry", που έφτασε στο Νο. 4, και το "(All of a Sudden) My Heart Sings", που έφτασε στο Νο. 15, κάνοντάς τον (στα 17 του) ένα από τους μεγαλύτερα είδωλα των εφήβων της εποχής. Περιόδευσε στη Βρετανία και στη συνέχεια στην Αυστραλία μαζί με τον Μπάντι Χόλι. Ο Άνκα έγραψε επίσης το "It Doesn't Matter Anymore" – ένα τραγούδι για τον Χόλι, το οποίο ηχογράφησε λίγο πριν πεθάνει το 1959. Ο Άνκα δήλωσε λίγο αργότερα:

> "Το 'It Doesn't Matter Anymore' έχει τώρα μια τραγική ειρωνεία, αλλά τουλάχιστον θα βοηθήσει την οικογένεια του Μπάντι Χόλι. Δίνω τα δικαιώματα του συνθέτη στη χήρα του – είναι το λιγότερο που μπορώ να κάνω."
>
>

Ο Άνκα το 1961
Ο Άνκα συνέθεσε το θέμα για την εκπομπή *The Tonight Show Starring Johnny Carson* (προσαρμοσμένο το 1962 από ένα προηγούμενο τραγούδι του με τίτλο "Toot Sweet"· είχε ξαναγραφτεί με στίχους και ηχογραφήθηκε από την Ανέτ Φουνιτσέλο το 1959 ως "It's Really Love"). Έγραψε το "Teddy" – μια επιτυχία για την Κόνι Φράνσις που μπήκε στο Top 20 το 1960. Ο Άνκα έγραψε τους αγγλικούς στίχους του "My Way", το εμβληματικό τραγούδι του Φρανκ Σινάτρα (που βασίζεται στο γαλλικό "Comme d'habitude"). Στη δεκαετία του 1960, ο Άνκα άρχισε να παίζει σε κινηματογραφικές ταινίες και να γράφει τραγούδια για αυτές, με πιο γνωστό το θέμα για την ταινία *The Longest Day* (που έγινε και ο επίσημος ύμνος του Καταδρομικού Συντάγματος του Καναδά), στην οποία έκανε και ένα σύντομο πέρασμα ως Καταδρομέας του Στρατού των ΗΠΑ. Για τη δουλειά του στον κινηματογράφο έγραψε και ηχογράφησε μία από τις μεγαλύτερες επιτυχίες του, το "Lonely Boy". Έγραψε επίσης και ηχογράφησε το "My Home Town", που έγινε ποπ επιτυχία και έφτασε στο Νο. 8 την ίδια χρονιά. Στη συνέχεια, έγινε ένας από τους πρώτους ποπ τραγουδιστές που εμφανίστηκαν στα καζίνο του Λας Βέγκας. Το 1960 εμφανίστηκε δύο φορές ως ο εαυτός του στο βραχύβιο αστυνομικό δράμα *Dan Raven* του NBC.

Το 1963 ο Άνκα αγόρασε τα δικαιώματα και την κυριότητα του καταλόγου του από την ABC-Paramount και επανηχογράφησε τις παλαιότερες επιτυχίες του για την RCA Victor, στην οποία είχε ενταχθεί το 1960.

### Επιστροφή στα charts τη δεκαετία του 1970

Ο Πολ Άνκα με τους φίλους του Μπιλ Πόρτερ και Έλβις Πρίσλεϋ στα παρασκήνια του Las Vegas Hilton στις 5 Αυγούστου 1972
Απογοητευμένος έπειτα από περισσότερα από δέκα χρόνια χωρίς κάποιο τραγούδι στο Top 25, ο Άνκα άλλαξε ξανά δισκογραφική, κάτι που αποτέλεσε σημείο καμπής στην καριέρα του. Αυτή τη φορά υπέγραψε με την United Artists και το 1974 συνεργάστηκε με την Όντια Κόουτς για την ηχογράφηση της επιτυχίας "(You're) Having My Baby", που έφτασε στο Νο. 1, συστήνοντας τον Άνκα σε μια νέα γενιά θαυμαστών και αποδεικνύοντας τη διαχρονικότητά του στο ώριμο πλέον αρχικό του κοινό.

Ο Άνκα έγραψε επίσης πέντε τραγούδια που συμπεριλήφθηκαν σε άλμπουμ του Ντον Γκούντγουιν.

Ο Άνκα και η Κόουτς ηχογράφησαν τρία ακόμη ντουέτα που μπήκαν στο Top 20: "One Man Woman/One Woman Man" (Νο. 7), "I Don't Like to Sleep Alone" (Νο. 8), και το ντουέτο "(I Believe) There's Nothing Stronger Than Our Love" που έφτασε στο Νο. 15. Το 1975, ηχογράφησε ένα διαφημιστικό τραγούδι για την Kodak, με τίτλο "Times of Your Life", γραμμένο από τους Μπιλ Λέιν (στίχοι) και Ρότζερ Νίκολς (μουσική). Το τραγούδι έγινε τόσο δημοφιλές που ο Άνκα το ηχογράφησε ολόκληρο, φτάνοντας στο Νο. 7 στα αμερικανικά ποπ charts το 1976. Το επόμενο τραγούδι του ήταν το "Anytime (I'll Be There)", το οποίο έγραψε για τον Σινάτρα και έφτασε στο Νο. 33. Η τελευταία του επιτυχία στο Top 40 των ΗΠΑ ήταν το καλοκαίρι του 1983 με το "Hold Me 'Til the Mornin' Comes", με φωνητικά από τον Πίτερ Σέτερα των Chicago· το τραγούδι έφτασε στο Νο. 2 στα Hot Adult Contemporary charts.

### Επιστροφή τη δεκαετία του 1990

Το άλμπουμ του Άνκα *A Body of Work* του 1998 ήταν η πρώτη του νέα κυκλοφορία στις ΗΠΑ από το *Walk a Fine Line* το 1983· συμμετείχαν οι Σελίν Ντιόν, Κένι Τζι, Πάτι Λαμπέλ και Σκάιλερ Τζετ. Το άλμπουμ περιελάμβανε νέα εκτέλεση του "Hold Me 'Til the Morning Comes", ξανά με τον Πίτερ Σέτερα. Το 2005 ο Άνκα κυκλοφόρησε το άλμπουμ *Rock Swings*, με big-band διασκευές σύγχρονων ροκ τραγουδιών· το άλμπουμ αποτέλεσε ένα είδος mainstream επιστροφής και του χάρισε αστέρι στο Canada's Walk of Fame στο Τορόντο.

Στις 12 Οκτωβρίου 2009 ο Άνκα δήλωσε ότι το τραγούδι του Μάικλ Τζάκσον "This Is It" ήταν αποτέλεσμα συνεργασίας τους το 1980. Σύμφωνα με τον Άνκα, ο Τζάκσον ηχογράφησε το τραγούδι αλλά δεν το χρησιμοποίησε, και τελικά το κυκλοφόρησε η Sa-Fire. Μετά από νομική απειλή του Άνκα, οι διαχειριστές της περιουσίας του Τζάκσον του παραχώρησαν το 50% των πνευματικών δικαιωμάτων. Ένα ακόμη τραγούδι από την ίδια σειρά, το "Love Never Felt So Good", ανακαλύφθηκε λίγο αργότερα. Το άλμπουμ του *Songs of December* έφτασε στο Νο. 58 στον Καναδά τον Νοέμβριο του 2011.

### Προσωπική ζωή

Ο Πολ Άνκα το 2007
Ο Άνκα ήταν παντρεμένος με την Αν Ντε Ζογκέμπ, κόρη Άγγλου και Λιβανέζου διπλωμάτη, από τις 16 Φεβρουαρίου 1963 έως το 2001. Το ζευγάρι γνωρίστηκε το 1962 στο Σαν Χουάν του Πουέρτο Ρίκο, όπου εκείνη εργαζόταν ως μοντέλο με σύμβαση στο πρακτορείο Eileen Ford. Η Ζογκέμπ, που μεγάλωσε στην Αίγυπτο, είχε λιβανέζικη, αγγλική, γαλλική, ολλανδική και ελληνική καταγωγή. Παντρεύτηκαν την επόμενη χρονιά σε τελετή στο αεροδρόμιο Παρίσι-Ορλί. Από την κόρη του Αμάντα, είναι πεθερός του ηθοποιού Τζέισον Μπέιτμαν.

Στις 6 Σεπτεμβρίου 1990 απέκτησε την αμερικανική υπηκοότητα.

Το 2008 ο Άνκα παντρεύτηκε την προσωπική του γυμνάστρια, την Άννα Άμπεργκ, στη Σαρδηνία της Ιταλίας. Χώρισαν το 2010 και ο Άνκα απέκτησε την πλήρη επιμέλεια του γιου τους. Η Άννα εμφανίστηκε στο σουηδικό ριάλιτι *Svenska Hollywoodfruar* (*Σουηδές νοικοκυρές στο Χόλιγουντ*) του TV3.

Η αυτοβιογραφία του Άνκα, *My Way*, σε συνεργασία με τον Ντέιβιντ Ντάλτον, κυκλοφόρησε το 2013.

Τον Οκτώβριο του 2016 ο Άνκα παντρεύτηκε την Λίζα Πέμπερτον στο Μπέβερλι Χιλς της Καλιφόρνιας. Το ζευγάρι χώρισε το 2020.

## Δισκογραφία

### Albums

| Χρονιά | Τίτλος | Δισκογραφική | Format | ΗΠΑ  | Certifications |
| --- | --- | --- | --- | --- | --- |
| 1958 | *Paul Anka* | ABC Paramount | LP |  | - |
| 1959 | *My Heart Sings* | ABC Paramount | CD, LP | - | - |
| 1960 | *Swings for Young Lovers* | ABC Paramount | CD, LP | - | - |
| 1961 | *It's Christmas Everywhere* | ABC Paramount | LP | - | - |
| 1962 | *Young, Alive and in Love!* | RCA Victor | LP | 61 | - |
| 1962 | *Let's Sit This One Out* | RCA Victor | LP | 137 | - |
| 1963 | *15 Songs I Wish I'd Written* | RCA Victor | LP | - | - |
| 1963 | *3 Great Guys* (Πολ Άνκα, Σαμ Κουκ και Νιλ Σεντάκα) | RCA Victor | LP | - | - |
| 1963 | *Our Man Around the World* | RCA Victor | LP | - | - |
| 1963 | *Italiano* | RCA Victor | LP | - | - |
| 1964 | *A Casa Nostra* | RCA Victor | LP | - | - |
| 1968 | *Goodnight My Love* | RCA Victor | LP | 101 | - |
| 1969 | *Life Goes On* | RCA Victor | LP | 194 | - |
| 1972 | *Paul Anka* | Buddah | CD, LP | 188 | - |
| 1972 | *Jubilation* | Buddah | CD, LP | 192 | - |
| 1974 | *Anka* | United Artists | CD, LP | 9 | Gold |
| 1975 | *Feelings* | United Artists | CD, LP | 36 | - |
| 1975 | *Times of Your Life* (nine of 10 cuts from previous two albums) | United Artists | LP | 22 | Gold |
| 1976 | *The Painter* | United Artists | CD, LP | 85 | - |
| 1977 | *The Music Man* | United Artists | LP | 195 | - |
| 1978 | *Listen to Your Heart* | RCA Victor | CD, LP | 179 | - |
| 1979 | *Headlines* | RCA Victor | CD, LP | - | - |
| 1981 | *Both Sides of Love* | RCA Victor | LP | 171 | - |
| 1983 | *Walk a Fine Line* | Columbia | CD, LP | 156 | - |
| 1987 | *Freedom for the World* (titled *Freedom* in Canada) | A&M Records | CD, LP | - | - |
| 1989 | *Somebody Loves You* | Polydor | CD | - | - |
| 1996 | *Amigos* (Duets in Spanish) | Sony | CD | - | - |
| 2005 | *Rock Swings* | Verve | CD | 120 (9 UK) | - |
| 2007 | *Classic Songs, My Way* | Decca | CD | 139 | - |
| 2011 | *Songs of December* | Decca | CD | - | - |
| 2013 | *Duets* | Sony | CD | 95 | - |
| 2021 | *Making Memories* | Paul Anka Productions, Greenhill | CD, Album, Stereo | - | - |
| 2022 | *Sessions* | Paul Anka Productions, Greenhill | CD, Album, Stereo | - | - |

## Φιλμογραφία

| Χρονιά | Τίτλος | Ρόλος | Σημειώσεις |
| --- | --- | --- | --- |
| 1958 | *Let's Rock* | Ο ίδιος |  |
| 1959 | *Verboten!* | Self, behind opening credits | Τραγούδησε το "Verboten!" |
| 1959 | *Girls Town'Τζίμι Πάρλοου Jimmy Parlow* | Έγραψε και τραγούδησε το "Lonely Boy" |
| 1960 | *The Private Lives of Adam and Eve* | Pinkie Parker | Έγραψε και τραγούδησε το "Adam and Eve" |
| 1961 | *Look in Any Window* | Κρεγκ Φάουλερ |  |
| 1961 | *The Seasons of Youth* | Ο ίδιος | τηλεοπτικό ντοκιμαντέρ |
| 1961 | *Make Room for Daddy* | Πολ Πράιορ | Σεζόν 8, επεισόδιο 25: "Old Man Danny" |
| 1962 | *The Longest Day* | Αμερικανός καταδρομέας |  |
| 1964 | *Valentine's Day* | Gerald Larson | τηλεοπτική σειρά |
| 1965 | *The Red Skelton Hour* | Bonnie Prince Gorgeous | Επεισόδιο 25: "Nuts of the Round Table" |
| 1974 | *Κότζακ* | Buddy Maus | Σεζόν 2, επεισόδιο 14: "The Betrayal" |
| 1977 | *Lindsay Wagner: Another Side of Me* | Ο ίδιος | TV special |
| 1977 | *Elvis in Concert* | No role – Soundtrack #12: *My Way* written by Paul Anka | TV special |
| 1982 | *The Paul Anka Show* | Παρουσιαστής | τηλεοπτική σειρά |
| 1983 | *The Fall Guy* | Vic Madison | Σεζόν 3, επεισόδιο 7: "Dirty Laundry" |
| 1987 | *Crime Story*  | Anthony 'Tony' Dio | Σεζόν 1, επεισόδιο 20: "Top of the World" |
| 1991 | *Πέρι Μέισον: The Case of the Maligned Mobster* | Nick Angel | τηλεταινία |
| 1991 | *Prince of the Hit Parade* | Ο ίδιος |  |
| 1992 | *Captain Ron* | Yacht Broker Donaldson |  |
| 1993 | *Ordinary Magic* | Joey Dean |  |
| 1994 | *Shake, Rattle and Rock!* | Ο ίδιος | τηλεταινία, ειδική εμφάνιση |
| 1995 | *The Simpsons* | Ο ίδιος (φωνή) | Σεζόν 7, επεισόδιο 6: "Treehouse of Horror VI |
| 1996 | *Mad Dog Time* | Danny Marks |  |
| 1999 | *That '70s Show* | Ο ίδιος | Σεζόν 2, επεισόδιο 2: "Red's Last Day" |
| 2001 | *3000 Miles to Graceland* | Pit Boss #1 |  |
| 2005 | *Las Vegas* | Ο ίδιος | Season 3, episode 2: "Fake the Money and Run" |
| 2006 | *Gilmore Girls* | Ο ίδιος | Σεζόν 6, επεισόδιο 18: "The Real Paul Anka" |
| 2016 | *Gilmore Girls: A Year in the Life* | Ο ίδιος | Μίνι σειρά, επεισόδιο 2: "Spring" |
| 2020 | *The Masked Singer* | Broccoli | Σεζόν 4; εξαφανίστηκε στο επεισόδιο 9 |
| 2020 | *Jay Sebring....Cutting to the Truth* | Ο ίδιος | ντοκιμαντέρ |
| 2024 | *Times Square Ball* | Ο ίδιος | Τραγούδησε το "Imagine" του Τζον Λένον πριν το ρίξιμο της μπάλας |

## Εξωτερικοί σύνδεσμοι

* Επίσημος ιστότοπος
* Πωλ Άνκα στο AllMusic
* Ο/Η Πωλ Άνκα, στο IMDb.
* Πωλ Άνκα στο Discogs
* Πρότυπο:Shof

## Παραπομπές